การประกอบธุรกิจ

1. ลักษณะของผลิตภัณฑ์

ผลิตภัณฑ์และบริการของบริษัท คือ
โรงงานอุตสาหกรรมมาตรฐานเพื่อให้เช่าพร้อมด้วยบริการที่เกี่ยวข้อง
เพื่ออำนวยความสะดวกให้ลูกค้าสามารถเริ่มดำเนินการผลิตได้อย่างสะดวกและรวดเร็ว

  ผลิตภัณฑ์

โรงงานของบริษัทมีลักษณะเป็นอาคารชั้นเดียวพร้อมชั้นลอยเพื่อใช้เป็นสำนักงาน
ซึ่งก่อสร้างในบริเวณที่ดินที่มีรั้วกั้นของแต่ละโรงงาน พร้อมด้วยป้อมยาม พื้นที่จอดรถ
และพื้นที่สำหรับขนถ่ายสินค้า ทั้งนี้ โรงงานที่บริษัทพัฒนาขึ้นมีรูปแบบเป็นมาตรฐาน
แต่สามารถดัดแปลงให้เหมาะสมกับความต้องการของลูกค้าได้ ขนาดของโรงงานมีตั้งแต่ 1,000 ถึง
6,250 ตารางเมตร พื้นโรงงานสามารถรับน้ำหนักได้ตั้งแต่ 1 ถึง 3 ตันต่อตารางเมตร
ตัวอาคารก่อสร้างโดยใช้โครงสร้างหลังคาเหล็ก ซึ่งไม่ต้องมีเสาเพื่อรองรับหลังคาโรงงาน
ทำให้ได้พื้นที่ใช้สอยสูงสุด

  บริการ

  บริการที่บริษัทเสนอให้ลูกค้า ได้แก่

-   การดัดแปลงอาคารโรงงาน

การที่บริษัทมีทีมงานออกแบบ ก่อสร้าง ตลอดจนการบริหารโครงการด้วยตนเอง
ทำให้บริษัทสามารถให้ความช่วยเหลือลูกค้าในการออกแบบ
และดัดแปลงอาคารโรงงานมาตรฐานให้มีความเหมาะสมกับความต้องการเฉพาะของลูกค้าได้

-   การจัดหาสาธารณูปโภค

บริษัทให้ความช่วยเหลือในการจัดหาระบบสาธารณูปโภคที่เพียงพอกับความต้องการของลูกค้า

-   การขออนุญาตกับหน่วยงานราชการ

บริษัทให้ความช่วยเหลือลูกค้าเพื่อให้ได้รับใบอนุญาตที่จำเป็นต่อการเริ่มดำเนินการในเวลาอันรวดเร็ว
เช่น ใบอนุญาตประกอบการ นอกจากนั้น
บริษัทยังมีบริการให้ความช่วยเหลือลูกค้าในการขอและต่อใบอนุญาตทำงานในราชอาณาจักรสำหรับพนักงานของลูกค้าซึ่งเป็นคนต่างด้าว

-   บริการอื่น ๆ

นอกจากที่กล่าวข้างต้น บริษัทจะให้ความช่วยเหลือแก่ลูกค้าในเรื่องต่าง ๆ
ตามความต้องการเฉพาะของลูกค้าเท่าที่จะสามารถกระทำได้ เช่น
การแนะนำผู้จำหน่ายสินค้าและบริการ รวมทั้งบุคลากรที่สำคัญให้แก่ลูกค้า

บริษัทมีการก่อสร้างโรงงานเพื่อสนองต่อความต้องการโรงงานให้เช่าซึ่งเพิ่มขึ้นอย่างต่อเนื่อง
ดังจะเห็นได้จากจำนวนโรงงานที่บริษัท และบริษัท อีโค อินดัสเทรียล เซอร์วิสเซส จำกัด
ให้เช่าแก่ลูกค้าและรับรู้รายได้แล้วในช่วงปี 2546 - 2548 มีดังนี้

[TABLE]

หมายเหตุ : 1 ไร่ = 1,600 ตารางเมตร = 0.4 เอเคอร์

  * ภายหลังการขายโรงงาน 39 โรงงาน ซึ่งมีพื้นที่เช่า 89,900 ตารางเมตร ตั้งอยู่บนที่ดิน
  137.4088 ไร่ ให้แก่กองทุนรวมอสังหาริมทรัพย์ไทคอน ในเดือนเมษายน 2548

นอกจากโรงงานจำนวน 146 โรงงาน ซึ่งบริษัท และบริษัท อีโค อินดัสเทรียล เซอร์วิสเซส จำกัด
ให้เช่าและรับรู้รายได้ตามสัญญาเช่าดังที่กล่าวมาแล้ว ณ สิ้นปี 2548 บริษัทยังมีโรงงานอีก 27
โรงงานที่มีสัญญาเช่าแล้วแต่ยังไม่ถึงกำหนดรับรู้รายได้ ดังต่อไปนี้

+-----------------------+----------+-----------+---------+-----------+
| นิคมอุตสาหกรรม /        | จำน      | พื้นที่ดิน     | พื้นที่เช่า  | ม         |
| สวนอุตสาหกรรม /        | วนโรงงาน |           |         | ูลค่าตามบัญชี |
|                       |          | (ไร่)      | (ตาร    |           |
| เขตส่งเสริมอุตสาหกรรม    | (โรง)    |           | างเมตร) | (ล้านบาท)  |
+-----------------------+----------+-----------+---------+-----------+
| อมตะนคร               | 3        | 12.7790   | 9,250   | 91.37     |
+-----------------------+----------+-----------+---------+-----------+
| แหลมฉบัง – บริษัท        | 1        | 4.0000    | 3,500   | 15.93     |
+-----------------------+----------+-----------+---------+-----------+
| ไฮเทค                 | 2        | 8.4120    | 6,075   | 72.41     |
+-----------------------+----------+-----------+---------+-----------+
| อมตะซิตี้                | 1        | 3.6370    | 2,450   | 17.76     |
+-----------------------+----------+-----------+---------+-----------+
| โรจนะ                 | 13       | 41.2750   | 27,800  | 248.54    |
+-----------------------+----------+-----------+---------+-----------+
| บางปู                  | 2        | 6.3405    | 4,750   | 61.61     |
+-----------------------+----------+-----------+---------+-----------+
| ปิ่นทอง                 | 2        | 5.0744    | 4,775   | 24.03     |
+-----------------------+----------+-----------+---------+-----------+
| นวนคร                 | 3        | 10.7300   | 7,125   | 74.28     |
+-----------------------+----------+-----------+---------+-----------+
| รวม                   | 27       | 92.2479   | 65,725  | 605.93    |
+-----------------------+----------+-----------+---------+-----------+

ทั้งนี้ บริษัทจะรับรู้รายได้จากโรงงานทั้ง 27 โรงงานดังกล่าว ในไตรมาส 1/2549 จำนวน 22
โรงงาน พื้นที่เช่า 53,375 ตารางเมตร ไตรมาส 2/2549 จำนวน 3 โรงงาน พื้นที่เช่า 8,150
ตารางเมตร ไตรมาส 3/2549 จำนวน 1 โรงงาน พื้นที่เช่า 2,250 ตารางเมตร และไตรมาส
4/2549 จำนวน 1 โรงงาน พื้นที่เช่า 1,950 ตารางเมตร

และเพื่อให้มีโรงงานรองรับความต้องการของลูกค้าได้ในทันที
บริษัทจึงจำเป็นต้องมีโรงงานที่สร้างเสร็จเตรียมพร้อมไว้ให้เช่า โดย ณ สิ้นปี 2548
มีโรงงานที่สร้างเสร็จพร้อมให้เช่าจำนวน 15 โรงงาน ดังนี้

+-----------------------+----------+-----------+---------+-----------+
| นิคมอุตสาหกรรม /        | จำน      | พื้นที่ดิน     | พื้นที่เช่า  | ม         |
| สวนอุตสาหกรรม /        | วนโรงงาน |           |         | ูลค่าตามบัญชี |
|                       |          | (ไร่)      | (ตาร    |           |
| เขตส่งเสริมอุตสาหกรรม    | (โรง)    |           | างเมตร) | (ล้านบาท)  |
+-----------------------+----------+-----------+---------+-----------+
| อมตะซิตี้                | 4        | 13.4492   | 8,725   | 67.63     |
+-----------------------+----------+-----------+---------+-----------+
| โรจนะ                 | 2        | 6.1560    | 3,700   | 40.83     |
+-----------------------+----------+-----------+---------+-----------+
| บางปู                  | 4        | 16.9062   | 13,200  | 158.04    |
+-----------------------+----------+-----------+---------+-----------+
| ปิ่นทอง                 | 3        | 6.1670    | 4,350   | 40.79     |
+-----------------------+----------+-----------+---------+-----------+
| นวนคร                 | 2        | 7.8400    | 5,175   | 62.17     |
+-----------------------+----------+-----------+---------+-----------+
| รวม                   | 15       | 50.5184   | 35,150  | 369.46    |
+-----------------------+----------+-----------+---------+-----------+

ณ สิ้นปี 2548 บริษัทยังมีโรงงานที่อยู่ระหว่างการก่อสร้างที่ยังไม่มีสัญญากับลูกค้าอีก 58 โรงงาน
ซึ่งประกอบด้วย โรงงานที่เริ่มงานก่อสร้างแล้วจำนวน 29 โรงงาน
และโรงงานที่อยู่ในแผนงานการก่อสร้าง 29 โรงงาน ซึ่งมีรายละเอียด ดังนี้

โรงงานที่เริ่มงานก่อสร้างแล้ว

+-----------------------+---------+-----------+-----------+-----------+
| นิคมอุตสาหกรรม /        | จำนว    | พื้นที่ดิน     | พื้นที่เช่า    | ม         |
| สวนอุตสาหกรรม /        | นโรงงาน |           |           | ูลค่าตามบัญชี |
|                       |         | (ไร่)      | (ต        |           |
| เขตส่งเสริมอุตสาหกรรม    | (โรง)   |           | ารางเมตร) | (ล้านบาท)  |
+-----------------------+---------+-----------+-----------+-----------+
|   อมตะนคร             | 2       | 9.8400    | 6,700     | 58.97     |
+-----------------------+---------+-----------+-----------+-----------+
|   อมตะซิตี้              | 3       | 8.8600    | 5,475     | 30.40     |
+-----------------------+---------+-----------+-----------+-----------+
|   โรจนะ               | 4       | 13.6800   | 8,800     | 40.71     |
+-----------------------+---------+-----------+-----------+-----------+
|   บางปู                | 3       | 14.4900   | 10,200    | 82.29     |
+-----------------------+---------+-----------+-----------+-----------+
|   ปิ่นทอง               | 11      | 27.3269   | 22,175    | 78.10     |
+-----------------------+---------+-----------+-----------+-----------+
|   นวนคร               | 6       | 22.3900   |   15,000  | 139.24    |
+-----------------------+---------+-----------+-----------+-----------+
| รวม                   | 29      | 96.5869   | 68,350    | 429.71    |
+-----------------------+---------+-----------+-----------+-----------+

โรงงานที่อยู่ในแผนงานการก่อสร้าง

+-----------------------+---------+-----------+-----------+-----------+
| นิคมอุตสาหกรรม /        | จำนว    | พื้นที่ดิน     | พื้นที่เช่า    | ม         |
| สวนอุตสาหกรรม /        | นโรงงาน |           |           | ูลค่าตามบัญชี |
|                       |         | (ไร่)      | (ต        |           |
| เขตส่งเสริมอุตสาหกรรม    | (โรง)   |           | ารางเมตร) | (ล้านบาท)  |
+-----------------------+---------+-----------+-----------+-----------+
|   อมตะนคร             | 8       | 39.7700   | 28,375    | 131.50    |
+-----------------------+---------+-----------+-----------+-----------+
|   ไฮเทค               | 3       | 10.7000   | 6,800     | 37.51     |
+-----------------------+---------+-----------+-----------+-----------+
|   อมตะซิตี้              | 1       | 3.2000    | 2,275     | 12.70     |
+-----------------------+---------+-----------+-----------+-----------+
|   โรจนะ               | 5       | 18.7610   | 15,865    | 68.78     |
+-----------------------+---------+-----------+-----------+-----------+
|   บางปู                | 5       | 18.4250   | 12,600    | 74.19     |
+-----------------------+---------+-----------+-----------+-----------+
|   บ่อวิน                | 7       |   26.6475 |   15,750  |   28.43   |
+-----------------------+---------+-----------+-----------+-----------+
| รวม                   | 29      | 117.5035  | 81,665    | 353.11    |
+-----------------------+---------+-----------+-----------+-----------+

โรงงาน 29 โรงงานตามตารางข้างต้นนั้น
เป็นโรงงานที่อยู่ในแผนงานที่จะก่อสร้างบนที่ดินของบริษัทที่กำลังจัดเตรียมหรือจัดเตรียมไว้
พร้อมที่จะก่อสร้างโรงงานตามแผนที่ได้กำหนดไว้แล้ว

เพื่อสนองความต้องการของลูกค้า นอกจากการให้ทางเลือกในการต่อสัญญาเช่าแล้ว บริษัท/บริษัท
อีโค อินดัสเทรียล เซอร์วิสเซส จำกัด
ยังให้ทางเลือกแก่ลูกค้าในการเปลี่ยนโรงงานได้ตามขนาดที่ต้องการ
การเปลี่ยนโรงงานที่อยู่ในทำเลที่ตั้งที่แตกต่างไป ตลอดจนให้ทางเลือกแก่ลูกค้าในการซื้อโรงงาน
โดยกำหนดหลักการในการคำนวณราคาซื้อขายไว้อย่างชัดเจน ทั้งนี้ ณ วันที่ 31 ธันวาคม 2548
จากจำนวนสัญญาเช่าทั้งสิ้น 173 โรงงาน มีสัญญาประเภทมีทางเลือกในการซื้อโรงงานจำนวน 50
โรงงาน

สัญญาการให้เช่าโรงงานระหว่างลูกค้ากับบริษัท/บริษัท อีโค อินดัสเทรียล เซอร์วิสเซส จำกัด
โดยส่วนใหญ่ประกอบด้วย 2 สัญญา คือ สัญญาเช่า (Lease agreement) และสัญญาบริการ
(Service agreement) ซึ่งทั้งสองสัญญาจะมีวันเริ่มต้นและวันสิ้นสุดสัญญาเหมือนกัน
โดยสัญญาเช่าจะเป็นสัญญาเช่าที่ดินและอาคารโรงงานที่ตั้งอยู่บนที่ดินนั้น
ส่วนสัญญาบริการจะระบุถึงบริการที่บริษัท/บริษัท อีโค อินดัสเทรียล เซอร์วิสเซส จำกัด
จัดหาให้แก่ลูกค้าอันเกี่ยวเนื่องกับเฉพาะทรัพย์สินในส่วนที่ระบุในสัญญาเช่า อันได้แก่
การให้บริการดูแลรักษาโรงงาน
การซ่อมแซมโรงงานให้อยู่ในสภาพที่ดีและพร้อมใช้งานตลอดอายุของสัญญา
(ยกเว้นความเสียหายอันเกิดจากการกระทำของลูกค้า) ทั้งนี้ ลูกค้าจะต้องชำระค่าเช่า
และค่าบริการให้แก่บริษัท/บริษัท อีโค อินดัสเทรียล เซอร์วิสเซส จำกัด
ตามอัตราที่กำหนดในสัญญาเป็นประจำทุกเดือน

สัญญาเช่าและสัญญาบริการระหว่างลูกค้ากับบริษัท/บริษัท อีโค อินดัสเทรียล เซอร์วิสเซส จำกัด
ที่เป็นการเช่าเพื่อการผลิตและเพื่อเป็นคลังสินค้าระยะยาว โดยปกติมีอายุสัญญา 3 ปี
โดยมีทางเลือกในการต่อสัญญาภายใต้เงื่อนไขเดิม
(ยกเว้นในส่วนของอัตราค่าเช่าและค่าบริการซึ่งจะมีการพิจารณาปรับเปลี่ยนให้เหมาะสมกับต้นทุนการดำเนินงานของบริษัท
รวมทั้งการเจรจาต่อรองในแต่ละกรณี) ทั้งนี้ ลูกค้าส่วนใหญ่จะต่อสัญญาเมื่อสัญญาหมดอายุลง ณ สิ้นปี
2548 บริษัท/บริษัท อีโค อินดัสเทรียล เซอร์วิสเซส จำกัด มีสัญญาที่มีอายุน้อยกว่า 3 ปี จำนวน
21 สัญญา
ซึ่งบางส่วนเป็นการเช่าชั่วคราวเพื่อวางสิ่งของหรือเพื่อเป็นคลังสินค้าชั่วคราวซึ่งหากผู้เช่าไม่ประสงค์จะเช่าพื้นที่ต่อจะแจ้งให้บริษัททราบล่วงหน้า
ซึ่งโดยส่วนใหญ่บริษัทสามารถหาผู้เช่ารายใหม่เช่าพื้นที่แทนได้อย่างต่อเนื่อง นอกจากนี้ มีโรงงาน 3
โรงที่มีสัญญาเช่าที่อายุสัญญามากกว่า 3 ปี

บริษัท/บริษัท อีโค อินดัสเทรียล เซอร์วิสเซส จำกัด
กำหนดให้ลูกค้าต้องชำระเงินมัดจำเป็นเงินสดจำนวนไม่เกิน 6
เดือนของค่าเช่าและค่าบริการตามแต่จะตกลงกัน
โดยเมื่อสัญญาเช่าและสัญญาบริการหมดอายุลงและไม่มีการต่อสัญญา บริษัท/บริษัท อีโค อินดัสเทรียล
เซอร์วิสเซส จำกัด จะคืนเงินมัดจำดังกล่าว (โดยไม่มีดอกเบี้ย) หลังหักค่าใช้จ่ายอื่น ๆ (ถ้ามี)
ให้แก่ลูกค้า

นอกจากการให้เช่าโรงงานและการขายโรงงานให้แก่ลูกค้าที่ใช้สิทธิซื้อโรงงานแล้ว
ในเดือนเมษายน 2548 บริษัทได้ขายโรงงานที่มีผู้เช่าแล้วให้แก่ กองทุนรวมอสังหาริมทรัพย์ไทคอน
จำนวน 39 โรงงาน โดยมีรายละเอียดดังนี้

+-----------------------+-------+--------+---------+--------+--------+
| นิคมอุตส                | จ     | พื้นที่ดิน  | พื้นที่เช่า  | ราคา   | ร      |
| าหกรรม / สวนอุตสาหกรรม | ำนวนโ |        |         | ประเมิน | าคาขาย |
|                       | รงงาน | (ไร่)   | (ตาร    |        |        |
|                       |       |        | างเมตร) | (ล     | (ล     |
|                       | (โรง) |        |         | ้านบาท) | ้านบาท) |
+-----------------------+-------+--------+---------+--------+--------+
|   1. บางปะอิน          | 3     | 1      | 6,500   | 134.40 | 123.60 |
|                       |       | 0.2278 |         |        |        |
+-----------------------+-------+--------+---------+--------+--------+
|   2. อมตะนคร          | 20    | 7      | 49,150  | 1,     | 966.34 |
|                       |       | 2.8300 |         | 050.80 |        |
+-----------------------+-------+--------+---------+--------+--------+
|   3. ไฮเทค            | 5     | 1      | 11,225  | 226.20 | 208.02 |
|                       |       | 7.8350 |         |        |        |
+-----------------------+-------+--------+---------+--------+--------+
|   4. อมตะซิตี้           | 1     | 3.0385 | 1,800   | 35.60  | 32.74  |
+-----------------------+-------+--------+---------+--------+--------+
|   5. โรจนะ            | 10    | 3      |         | 434.20 | 399.30 |
|                       |       | 3.4775 |  21,225 |        |        |
+-----------------------+-------+--------+---------+--------+--------+
| รวม                   | 39    | 13     | 89,900  | 1,     | 1,     |
|                       |       | 7.4088 |         | 881.20 | 730.00 |
+-----------------------+-------+--------+---------+--------+--------+

2. การตลาดและภาวะแข่งขัน

2.1 แนวคิดของโรงงานให้เช่าพร้อมบริการ

การพัฒนาอุตสาหกรรมโดยทั่วไปจะเริ่มต้นจากการพัฒนาที่ดินอุตสาหกรรม
การจัดสร้างโครงสร้างพื้นฐานในที่ดินอุตสาหกรรม
และการขายที่ดินให้แก่ผู้ประกอบการอุตสาหกรรมเพื่อก่อสร้างโรงงานหรือคลังสินค้าเป็นของตนเอง
อย่างไรก็ดี
ผู้ประกอบการอุตสาหกรรมโดยเฉพาะอย่างยิ่งผู้ประกอบการชาวต่างชาติยังมีทางเลือกในการเช่าโรงงานอุตสาหกรรมพร้อมบริการครบวงจรแทนการก่อสร้างโรงงานเป็นของตนเอง
ทั้งนี้
ในอดีตที่ผ่านมาจนถึงปัจจุบันมีผู้ประกอบการอุตสาหกรรมชาวต่างชาติจำนวนมากที่เข้ามาตั้งฐานการผลิตในประเทศไทยโดยไม่ต้องการเป็นเจ้าของโรงงาน
หรือไม่ต้องการถือกรรมสิทธิ์ในโรงงาน เพื่อลดต้นทุนในการดำเนินการ
และลดความเสี่ยงจากความไม่แน่นอนต่างๆที่อาจเกิดขึ้น

บริษัทและบริษัท อีโค อินดัสเทรียล เซอร์วิสเซส จำกัด
ได้ก่อตั้งขึ้นเพื่อจัดสร้างโรงงานมาตรฐานที่มีคุณภาพระดับสากลเพื่อตอบสนองความต้องการดังกล่าวข้างต้น
ซึ่งภายในระยะเวลาไม่กี่ปี
บริษัทได้ปรับปรุงรูปแบบของโรงงานมาตรฐานให้สอดคล้องกับความต้องการของผู้ประกอบการชาวต่างชาติที่ต้องการตั้งฐานการผลิตในประเทศไทย
โดยบริษัทได้เลือกทำเลที่ตั้ง และออกแบบขนาดโรงงานให้เหมาะสมกับความต้องการของลูกค้า
นอกจากนี้ ด้วยความเข้าใจในความต้องการของผู้ประกอบการชาวต่างชาติ
บริษัทจึงได้เพิ่มการให้บริการให้ความช่วยเหลือในเรื่องต่าง ๆ
ที่เกี่ยวข้องกับการตั้งฐานการผลิตในประเทศไทย

2.2 ที่ดินอุตสาหกรรม

การจัดสร้างโรงงานให้เช่าพร้อมบริการแบบครบวงจร
เป็นธุรกิจที่มีความเกี่ยวโยงกับการพัฒนานิคมอุตสาหกรรม
ธุรกิจของบริษัทจัดว่าเป็นอุตสาหกรรมปลายทางของธุรกิจพัฒนานิคมอุตสาหกรรม
ความสัมพันธ์ระหว่างบริษัทและผู้พัฒนานิคมอุตสาหกรรมจึงอยู่ในรูปของผู้ซื้อ/ผู้ขายที่ดินอุตสาหกรรม
มากกว่าการเป็นคู่แข่งขันกัน

ก. ทำเลที่ตั้งและประเภทของที่ดินอุตสาหกรรม

ภายใต้พระราชบัญญัติการนิคมอุตสาหกรรมแห่งประเทศไทย กำหนดว่าที่ดินที่พัฒนาโดย กนอ.
หรือหน่วยงานที่ กนอ. ร่วมทุนด้วยเท่านั้นที่จะใช้ชื่อว่า “นิคมอุตสาหกรรม”
สำหรับที่ดินอุตสาหกรรมอื่นๆ ที่ควบคุมดูแลโดยหน่วยงานอื่นของรัฐบาลจะเรียกว่า สวนอุตสาหกรรม
เขตอุตสาหกรรม และเขตชุมชนอุตสาหกรรม

นิคมอุตสาหกรรมทุกแห่งสามารถตอบสนองความต้องการที่จำเป็นทั้งในส่วนของระบบโครงสร้างพื้นฐานสาธารณูปโภค
และการบริหารจัดการ
พระราชบัญญัติการนิคมอุตสาหกรรมแห่งประเทศไทยได้ให้สิทธิประโยชน์ขั้นพื้นฐานในส่วนที่ไม่ใช่ด้านการเงินให้แก่ผู้ที่ประกอบการในนิคมอุตสาหกรรม
อันได้แก่ การให้สิทธิผู้ประกอบการต่างชาติในการเป็นเจ้าของที่ดินในนิคม
และการอำนวยความสะดวกในการเป็นศูนย์รวมให้การอนุมัติเรื่องต่าง ๆ ที่เกี่ยวข้อง
(ซึ่งโดยปกติต้องได้รับอนุมัติจากหลายหน่วยงานราชการ)
อันเป็นการช่วยลดขั้นตอนสำหรับบริษัทที่ตั้งอยู่ในนิคมอุตสาหกรรม ทั้งนี้
โดยปกติที่ดินในนิคมอุตสาหกรรมจัดเป็นเขตอุตสาหกรรมทั่วไป
ยกเว้นบางนิคมอุตสาหกรรมที่มีพื้นที่ซึ่งจัดเป็นเขตอุตสาหกรรมส่งออก
โดยจะให้สิทธิประโยชน์ทางภาษีและอากรแก่บริษัทที่มีการส่งออกปริมาณมากตามที่กำหนด

ในส่วนของคณะกรรมการส่งเสริมการลงทุนนั้น
ได้ให้สิทธิประโยชน์ด้านการเงินเป็นหลักแก่นักลงทุนที่มีคุณสมบัติตามที่กำหนด
ซึ่งสิทธิประโยชน์ที่จะได้รับจะขึ้นอยู่กับที่ตั้งของผู้ประกอบการ
คณะกรรมการส่งเสริมการลงทุนได้จัดแบ่งพื้นที่ทั่วประเทศเป็น 3 เขตการลงทุน
เพื่อวัตถุประสงค์ในการพิจารณาให้สิทธิประโยชน์ โดยเขตที่ 1 (กรุงเทพมหานคร และปริมณฑล)
จะได้รับสิทธิประโยชน์น้อยที่สุด ในขณะที่เขตที่ 3
(พื้นที่ส่วนใหญ่ของประเทศรวมทั้งพื้นที่ที่อยู่ในเขตห่างไกล) จะได้รับสิทธิประโยชน์มากที่สุด

บริษัทเลือกทำเลที่ตั้งของที่ดินอุตสาหกรรมเพื่อเข้าทำการพัฒนาโรงงานโดยพิจารณาจากความต้องการของลูกค้าในปัจจุบันและที่คาดการณ์ไว้ในอนาคต
นอกจากนั้น ยังพิจารณาจากเขตส่งเสริมการลงทุนของคณะกรรมการส่งเสริมการลงทุน
และความสะดวกในการเดินทางไปยังท่าเรือ สนามบิน และกรุงเทพมหานคร
การพิจารณาถึงความต้องการของลูกค้า ตลอดจนการคำนึงถึงการลงทุนของบริษัท
ทำให้บริษัทตัดสินใจเลือกพัฒนาโรงงานในเขตนิคมอุตสาหกรรม อย่างไรก็ดี
บริษัทจะพัฒนาโรงงานในสวนอุตสาหกรรมและเขตอุตสาหกรรมอื่น ๆ
ที่บริษัทเห็นว่ามีระบบโครงสร้างพื้นฐานที่ได้มาตรฐาน ตั้งอยู่ในทำเลที่ดี
และมีเงื่อนไขที่เหมาะสมกับความต้องการของลูกค้า

การที่บริษัทจะพัฒนาโรงงานในเขตส่งออกหรือเขตทั่วไป จะขึ้นอยู่กับความต้องการของลูกค้า
ซึ่งก็จะขึ้นอยู่กับทำเลที่ตั้งเช่นกัน ตัวอย่างเช่น
ความต้องการโรงงานในเขตนิคมอุตสาหกรรมแหลมฉบังซึ่งอยู่ติดกับท่าเรือน้ำลึกที่สำคัญของประเทศไทยนั้น
โดยส่วนใหญ่จะเป็นความต้องการโรงงานในเขตส่งออก

ข. อุปทานของที่ดินอุตสาหกรรม

ที่ดินในเขตนิคมอุตสาหกรรมและสวนอุตสาหกรรมทั่วไปในประเทศไทยยังคงมีอุปทานส่วนเกินเหลืออยู่
แต่ส่วนใหญ่จะอยู่ในทำเลที่ตั้งที่ไม่เป็นที่น่าสนใจนัก
ส่วนที่ดินที่อยู่ในทำเลที่ตั้งที่ดีและมีสาธารณูปโภคที่มีคุณภาพจะเป็นที่ต้องการของนักลงทุนมาก

  ค. อุปทานของโรงงานอุตสาหกรรมเพื่อขาย/ให้เช่า

ผู้พัฒนาโรงงานอุตสาหกรรมเพื่อขาย/ให้เช่า แบ่งออกเป็น 2 ประเภท ดังนี้

1. ผู้ประกอบการที่สร้างโรงงานบนที่ดินอุตสาหกรรมที่ตนเองพัฒนาขึ้น

2. ผู้ประกอบการที่สร้างโรงงานบนที่ดินอุตสาหกรรมที่ซื้อ/เช่าจากผู้พัฒนาที่ดินอุตสาหกรรม เช่น
บริษัท ไทคอน อินดัสเทรียล คอนเน็คชั่น จำกัด (มหาชน) และบริษัท อีโค อินดัสเทรียล
เซอร์วิสเซส จำกัด
ซึ่งสร้างโรงงานมาตรฐานเพื่อให้เช่าบนที่ดินที่ซื้อจากผู้พัฒนาที่ดินอุตสาหกรรมในทำเลที่ตั้งที่หลากหลาย

2.3 อุปสงค์ของโรงงานให้เช่าในประเทศไทย

ประเทศไทยเป็นประเทศที่อยู่ในทำเลที่ตั้งที่ดีสำหรับการลงทุน
เนื่องจากตั้งอยู่ในศูนย์กลางของทวีปเอเชีย นอกจากนั้น ประเทศไทยยังมีแรงงานที่มีทักษะ
มีระบบโครงสร้างพื้นฐานที่ดี มีเสถียรภาพทางการเมืองและสังคม
รวมทั้งมีต้นทุนการผลิตที่สมเหตุสมผล ทั้งนี้ ในช่วงระยะเวลาที่ผ่านมา
ประเทศไทยมีภาพลักษณ์ที่ดีจากการฟื้นตัวทางเศรษฐกิจอย่างรวดเร็วหลังจากประสบภาวะวิกฤตตั้งแต่ปี
2540 และความมีเสถียรภาพที่เพิ่มขึ้นเมื่อเปรียบเทียบกับประเทศเพื่อนบ้านในภูมิภาคอาเซียน
นอกจากนั้น
การที่ผู้ประกอบการรายใหญ่ของอุตสาหกรรมยานยนต์และอิเล็คทรอนิคส์เข้ามาตั้งฐานการผลิตในประเทศไทย
ก็ช่วยทำให้ผู้ผลิตชิ้นส่วนสำหรับอุตสาหกรรมดังกล่าวเข้ามาทำการผลิตในประเทศเพิ่มมากขึ้น

การลงทุนในประเทศไทยที่มีการเติบโตอย่างต่อเนื่อง
ได้ส่งผลให้ความต้องการโรงงานอุตสาหกรรมมีเพิ่มมากขึ้น
โดยเฉพาะอย่างยิ่งโรงงานอุตสาหกรรมเพื่อเช่า
จากการที่ผู้ประกอบการอุตสาหกรรมจากต่างประเทศมีค่านิยมที่ไม่ต้องการเป็นเจ้าของโรงงาน
หรือไม่ต้องการถือกรรมสิทธิ์ในโรงงานเพื่อลดต้นทุนในการดำเนินการ
และลดความเสี่ยงจากความไม่แน่นอนต่างๆ ที่อาจเกิดขึ้น นอกจากนั้น
การที่วงจรชีวิตของผลิตภัณฑ์มีแนวโน้มสั้นลง
และการให้ความสำคัญกับตัวเลขผลตอบแทนจากการลงทุน
ก็เป็นปัจจัยที่ช่วยเสริมให้ผู้ประกอบการมีความต้องการโรงงานเพื่อเช่า

2.4 สภาวะการแข่งขัน

ตลาดโรงงานให้เช่าในปัจจุบันถือว่ามีการแข่งขันไม่สูงนัก ในปัจจุบันนอกจากบริษัทและบริษัท อีโค
อินดัสเทรียล เซอร์วิสเซส จำกัดแล้ว
มีบริษัทที่จัดสร้างโรงงานอุตสาหกรรมให้เช่าที่มีกลุ่มลูกค้าเป้าหมายใกล้เคียงกัน ได้แก่ บริษัท
ไทยพัฒนาโรงงานอุตสาหกรรม จำกัด (มหาชน) บริษัท เหมราชพัฒนาที่ดิน จำกัด (มหาชน) และ
บริษัท อมตะ ซัมมิท เรดดี้ บิลด์ จำกัด

อย่างไรก็ตาม บริษัทที่ทำธุรกิจพัฒนาโรงงานให้เช่าเป็นธุรกิจหลัก (มิได้เป็นผู้พัฒนาที่ดินอุตสาหกรรม
และมิได้ทำธุรกิจอื่นใดนอกจากการพัฒนาโรงงานให้เช่า/ขาย) มีเพียงบริษัทและบริษัท อีโค
อินดัสเทรียล เซอร์วิสเซส จำกัด เท่านั้น ซึ่งมีความได้เปรียบเมื่อเปรียบเทียบกับบริษัทอื่น ๆ
กล่าวคือ บริษัทและบริษัท อีโค อินดัสเทรียล เซอร์วิสเซส จำกัด
ให้ความสำคัญกับธุรกิจการสร้างโรงงานเพื่อให้เช่าในทำเลที่ตั้งที่หลากหลาย
และมีบริการที่ช่วยอำนวยความสะดวกให้แก่ลูกค้า นอกจากนั้น
ยังมีความได้เปรียบจากการประหยัดต่อขนาด (Economies of scale) อีกด้วย

  2.5 กลยุทธ์การแข่งขัน

-   ตำแหน่งทางการตลาด

บริษัทและบริษัท อีโค อินดัสเทรียล เซอร์วิสเซส จำกัด
มีส่วนแบ่งการตลาดในตลาดการให้เช่าโรงงานอุตสาหกรรมมาตรฐาน
ส่วนที่เป็นกรรมสิทธิ์ของบริษัทและบริษัท อีโค อินดัสเทรียล เซอร์วิสเซส จำกัดเอง ร้อยละ 58
และส่วนที่บริหารให้แก่ กองทุนรวมอสังหาริมทรัพย์ไทคอน ร้อยละ 14
รวมเป็นส่วนแบ่งการตลาดร้อยละ 72 ตามการสำรวจของบริษัท ซีบี ริชาร์ด เอลลิส
(ประเทศไทย) จำกัด ณ สิ้นไตรมาส 3/2548

บริษัทได้กำหนดตำแหน่งทางการตลาดในการเป็นผู้สร้างโรงงานให้เช่ารายใหญ่ในประเทศไทย
บริษัทมีความมุ่งมั่นที่จะรักษาและพัฒนาตำแหน่งทางการตลาดให้ดียิ่งขึ้นด้วยการเพิ่มขนาดธุรกิจโดยการขยายฐานลูกค้า
ซึ่งก็จะส่งผลให้เกิดประโยชน์จากการประหยัดต่อขนาดมากขึ้น และได้ผลตอบแทนเพิ่มมากขึ้น

การขยายขนาดของธุรกิจจะเริ่มจากการพัฒนาโรงงานเพิ่มขึ้น ซึ่ง ณ วันที่ 31 ธันวาคม 2548
บริษัทมีโรงงานที่อยู่ระหว่างการก่อสร้างและอยู่ในแผนการพัฒนารวมทั้งสิ้น 58 โรงงาน
บริษัทจะทำการพัฒนาโรงงานเพิ่มขึ้นอย่างต่อเนื่อง
เนื่องจากโรงงานใหม่ที่สร้างเสร็จจะถูกนำออกให้เช่า ทั้งนี้ จำนวนโรงงาน ทำเลที่ตั้ง
และขนาดของโรงงานจะถูกปรับเปลี่ยนตามการคาดการณ์ของความต้องการของลูกค้าในอนาคต

นอกจากการพัฒนาอาคารโรงงานเพิ่มขึ้นแล้ว
บริษัทได้ปรับปรุงและพัฒนาการให้บริการแก่ลูกค้าอย่างต่อเนื่อง
ซึ่งจะช่วยเสริมตำแหน่งทางการตลาดของบริษัทให้ดียิ่งขึ้น

-   กลุ่มลูกค้าเป้าหมาย

ลูกค้าเป้าหมายของบริษัทและบริษัท อีโค อินดัสเทรียล เซอร์วิสเซส จำกัด คือ
ผู้ผลิตชิ้นส่วนป้อนให้ผู้ประกอบการขนาดใหญ่ ลูกค้าของบริษัทและบริษัท อีโค อินดัสเทรียล
เซอร์วิสเซส จำกัด ไม่ใช่ผู้ผลิตสินค้าขั้นสุดท้ายขนาดใหญ่ที่ต้องการมีโรงงานเป็นของตนเอง
เนื่องจากโรงงานที่ผู้ผลิตสินค้าขั้นสุดท้ายใช้ผลิตสินค้าจะมีขนาดใหญ่และมีลักษณะเฉพาะ
เพื่อรองรับการผลิตในระยะยาว

ลูกค้าของบริษัทและบริษัท อีโค อินดัสเทรียล เซอร์วิสเซส จำกัด เป็นผู้ผลิตชิ้นส่วนจากประเทศต่าง
ๆ ในอุตสาหกรรมหลายประเภท ดังนี้

+---------------------------+-------+------------------------+-------+
| อุตสาหกรรม                 | ร้อยละ | ประเทศ                 | ร้อยละ |
+---------------------------+-------+------------------------+-------+
|   1. อิเล็กทรอนิคส์           | 53.33 | 1. ญี่ปุ่น                 | 48.08 |
|   และเครื่องใช้ไฟฟ้า          |       |                        |       |
|                           | 17.44 | 2. สิงคโปร์              | 14.30 |
|   2. ยานยนต์               |       |                        |       |
|                           | 9.17  | 3. ยุโรป                | 12.17 |
|   3. ขนส่ง และคลังสินค้า      |       |                        |       |
|                           | 20.06 | 4. อื่น ๆ (เช่น แคนาดา    | 25.45 |
|   4. อื่น ๆ (เช่น พลาสติก     |       | ไต้หวัน อินโดนีเซีย)        |       |
|   บรรจุภัณฑ์ เสื้อผ้า)          |       |                        |       |
+---------------------------+-------+------------------------+-------+
|                           | 1     |                        | 1     |
|                           | 00.00 |                        | 00.00 |
+---------------------------+-------+------------------------+-------+

หมายเหตุ : สัดส่วนข้างต้นคำนวณจากรายได้ค่าเช่าและค่าบริการของบริษัทและบริษัท อีโค
อินดัสเทรียล เซอร์วิสเซส จำกัด ในปี 2548

-   กลยุทธ์ด้านราคา

ค่าเช่าโรงงานของบริษัทและบริษัท อีโค อินดัสเทรียล เซอร์วิสเซส จำกัด
ถูกกำหนดตามต้นทุนการก่อสร้างโรงงานมากกว่ากำหนดจากราคาค่าเช่าโรงงานที่คู่แข่งขันคิดจากลูกค้า
อย่างไรก็ตาม บริษัทได้มีการตรวจสอบสภาวะตลาดอยู่เสมอ
เพื่อให้แน่ใจว่าค่าเช่าโรงงานของบริษัทอยู่ในระดับที่สามารถแข่งขันกับคู่แข่งได้

-   กลยุทธ์ด้านการส่งเสริมการตลาด

กิจกรรมการส่งเสริมการตลาดที่สำคัญ ได้แก่ การติดต่อลูกค้าเป้าหมายเองโดยตรง
และการติดต่อผ่านตัวกลาง ต่าง ๆ เช่น
ติดต่อผู้ผลิตรายใหญ่เพื่อเสนอบริการให้เช่าโรงงานให้แก่คู่ค้าของผู้ผลิตเหล่านั้น
การติดต่อผ่านหน่วยงานรัฐบาล สถานทูต สำนักงานการค้า สมาคมหอการค้า
เจ้าของนิคมอุตสาหกรรม ตัวแทนซื้อขายอสังหาริมทรัพย์ และตัวกลางอื่นๆ

บริษัทมีการพัฒนาสื่อเพื่อส่งเสริมการตลาด อันได้แก่ สิ่งพิมพ์เอกสารเชิญชวน
การโฆษณาในหนังสือต่าง ๆ อินเตอร์เน็ตเว็บไซต์ แผ่นป้ายโฆษณาที่ติดตั้งบริเวณหน้าโรงงาน
แผ่นป้ายโฆษณาขนาดใหญ่ข้างทางด่วน และการส่งจดหมายทางไปรษณีย์

นอกจากนี้ยังมีการใช้สื่อทางการตลาดประเภทอื่นที่มีประสิทธิผลตามความเหมาะสม ได้แก่
การเข้าร่วมงานสัมมนา งานแสดงสินค้า และการประชุมต่าง ๆ
ที่เกี่ยวข้องทั้งภายในและต่างประเทศ

ทั้งนี้ ในช่วง ปี 2548
ลูกค้าของบริษัทมาจากการแนะนำของตัวแทนซื้อขายอสังหาริมทรัพย์ประมาณร้อยละ 44
เจ้าของนิคมอุตสาหกรรมประมาณร้อยละ 19 การแนะนำโดยลูกค้าเดิมของบริษัทประมาณร้อยละ 15
จากคณะกรรมการส่งเสริมการลงทุนและการนิคมอุตสาหกรรมรวมกันประมาณร้อยละ 13
และจากการพบปะลูกค้าผ่านงานต่างๆ ของสมาคมหอการค้าอีกประมาณร้อยละ 8

2.6 แนวโน้มภาวะอุตสาหกรรมและสภาพการแข่งขันในอนาคต

อุปสงค์

ตลอดเวลา 15 ปีที่ผ่านมาจนถึงปัจจุบัน
อุปสงค์หรือความต้องการของโรงงานให้เช่ามีมากกว่าอุปทาน
โดยเฉพาะอย่างยิ่งในช่วงภาวะเศรษฐกิจซบเซา
ผู้ประกอบการจะหันมาเช่าโรงงานมากกว่าที่จะใช้เงินเพื่อลงทุนสร้างหรือซื้อโรงงาน

ปัจจุบันผู้ผลิตที่เข้ามาดำเนินการผลิตในประเทศไทยได้ให้ความสนใจในการเช่าโรงงานเพิ่มมากขึ้น
ซึ่งโดยส่วนใหญ่บริษัทเหล่านี้จะอยู่ในอุตสาหกรรมสนับสนุน (Supporting industries)
และมีขนาดเล็กกว่าผู้ผลิตในอุตสาหกรรมหลัก
จึงมีแนวโน้มที่จะเลือกเช่าโรงงานแทนการลงทุนสร้างโรงงานของตนเอง นอกจากนี้
ความไม่แน่นอนและความเสี่ยงต่าง ๆ
ที่เพิ่มขึ้นในโลกปัจจุบันได้ส่งผลให้ผู้ประกอบการหันมาสนใจการเช่ามากขึ้น
และมีแนวโน้มว่าความต้องการโรงงานให้เช่าจะยังคงเป็นเช่นนี้ต่อไปในอนาคต

ความต้องการด้านทำเลที่ตั้งและขนาดของโรงงานมีการเปลี่ยนแปลงอยู่ตลอดเวลา
ซึ่งบริษัทได้ติดตามภาวะตลาดอย่างใกล้ชิด
เพื่อให้สามารถตอบสนองความต้องการที่เปลี่ยนแปลงไปอยู่เสมอ

อุปทาน

ในบางช่วงเวลาโรงงานให้เช่าที่มีคุณภาพและอยู่ในทำเลที่ตั้งที่ดีมีไม่เพียงพอกับความต้องการ
บริษัทจึงได้พัฒนาโรงงานเพิ่มขึ้นอีกเป็นจำนวนมากโดยที่ความต้องการก็ยังคงมีอยู่มากเช่นกัน ทั้งนี้
แม้ว่าจะไม่สามารถประมาณการการเพิ่มขึ้นของโรงงานที่คู่แข่งขันจะสร้างขึ้นในอนาคต
แต่อาจกล่าวได้ว่า
การเพิ่มขึ้นของโรงงานให้เช่าดังกล่าวจะยังคงไม่เพียงพอต่อความต้องการของตลาด

การแข่งขัน

สภาวะการแข่งขันของตลาดการให้เช่าโรงงานในปัจจุบันนับว่ายังไม่รุนแรง ทั้งนี้
แม้ว่าผู้ประกอบการรายใหม่จะสามารถเข้าสู่ธุรกิจนี้ได้ไม่ยากนัก
แต่ก็เป็นการยากที่จะพัฒนาโรงงานให้เช่าให้มีความได้เปรียบทั้งในแง่ของปริมาณโรงงาน
และการกระจายตัวของทำเลที่ตั้งของโรงงานให้เช่า
อีกทั้งการที่จะพัฒนาบริการที่เสนอให้แก่ลูกค้าได้อย่างครบวงจรก็จะต้องอาศัยเวลาพอสมควร

3. การจัดหาผลิตภัณฑ์หรือบริการ

  3.1 ขั้นตอนการจัดหาที่ดินและการดำเนินงานก่อสร้างโรงงาน

1. เลือกที่ดินอุตสาหกรรมที่เหมาะสม
บริษัท/บริษัทย่อยจะคัดเลือกที่ดินอุตสาหกรรมที่มีความเหมาะสม โดยคำนึงถึงทำเลที่ตั้ง
มาตรฐานการจัดการของที่ดินอุตสาหกรรมนั้น ๆ ตลอดจนความต้องการของลูกค้าเป็นสำคัญ

2. เลือกตำแหน่งและขนาดที่ดินที่เหมาะสม
หลังจากที่บริษัท/บริษัทย่อยตัดสินใจเลือกทำเลของที่ดินอุตสาหกรรมได้แล้ว
บริษัท/บริษัทย่อยจะพิจารณาเลือกแปลงที่ดินที่อยู่ในตำแหน่งที่ดี
มีขนาดและรูปร่างที่เหมาะสมกับการตัดแบ่งเพื่อก่อสร้างโรงงานให้ได้พื้นที่ใช้สอยมากที่สุด
โดยจะเจรจาต่อรองราคากับเจ้าของที่ดินอุตสาหกรรม
ในขณะเดียวกันบริษัท/บริษัทย่อยจะติดต่อกับสถาบันการเงินเพื่อขออนุมัติเงินกู้เพื่อใช้ในการซื้อที่ดินและก่อสร้างโรงงาน

3. ลงนามในสัญญาซื้อขายหรือเช่าที่ดิน
บริษัท/บริษัทย่อยจะลงนามในสัญญาซื้อขายหรือเช่าที่ดินกับเจ้าของที่ดินภายหลังจากที่ตัดสินใจเลือกและการต่อรองราคาสิ้นสุดแล้ว

4. ออกแบบโรงงาน สถาปนิกของบริษัทจะเริ่มดำเนินการออกแบบโรงงาน

5. ติดต่อกลุ่มลูกค้าเป้าหมาย พร้อม ๆ กับการออกแบบโรงงาน
บริษัท/บริษัทย่อยจะทำการติดต่อกลุ่มลูกค้าเป้าหมายผ่านช่องทางการจำหน่ายที่กล่าวข้างต้น

6. ยื่นคำขออนุญาตการก่อสร้าง
บริษัท/บริษัทย่อยจะดำเนินการขออนุญาตก่อสร้างโรงงานกับหน่วยงานที่เกี่ยวข้อง

7. เริ่มดำเนินการก่อสร้าง เมื่อได้รับใบอนุญาตก่อสร้างเรียบร้อยแล้ว
บริษัท/บริษัทย่อยจะเริ่มดำเนินการก่อสร้าง โดยใช้ทีมงานก่อสร้างของบริษัทเป็นหลัก
ยกเว้นในส่วนของงานระบบไฟฟ้าแสงสว่าง ประปา และระบบสุขาภิบาล
โรงงานหนึ่งหลังจะใช้ระยะเวลาในการก่อสร้างประมาณ 6 เดือน อย่างไรก็ตาม
บริษัทอาจพิจารณาจ้างเหมาผู้รับเหมาภายนอกในกรณีที่บริษัทมีงานล้นมือ
และภายหลังการก่อสร้างแล้วเสร็จ
บริษัทจะดำเนินการขอรับใบรับรองการก่อสร้างจากหน่วยงานที่เกี่ยวข้อง

8. ลงนามในสัญญาเช่ากับลูกค้า ภายหลังจากที่ได้ตกลงเงื่อนไขการเช่ากับลูกค้าแล้วเสร็จ
บริษัท/บริษัทย่อยและลูกค้าจะลงนามในสัญญาเช่าโรงงานและสัญญาการให้บริการ
โดยบริษัท/บริษัทย่อยจะเก็บเงินมัดจำไม่เกิน 6 เดือนของค่าเช่าและค่าบริการ
และภายหลังจากลงนามในสัญญากับลูกค้าแล้ว
บริษัท/บริษัทย่อยจะดำเนินการเพื่อให้ลูกค้าได้รับใบอนุญาตให้ใช้ที่ดินเพื่อประกอบกิจการต่อไปได้

9. ส่งมอบโรงงานแก่ลูกค้า ภายหลังลงนามในสัญญาเช่าเรียบร้อยแล้ว
บริษัท/บริษัทย่อยจะทำการส่งมอบโรงงานให้แก่ลูกค้าในสภาพที่พร้อมสำหรับการติดตั้งเครื่องจักร
พร้อมทั้งช่วยประสานงานกับหน่วยงานต่าง ๆ ในการติดตั้งระบบสาธารณูปโภค

10. ขั้นตอนการแจ้งเริ่มประกอบอุตสาหกรรม ภายหลังการติดตั้งเครื่องจักรแล้วเสร็จ
บริษัท/บริษัทย่อยจะให้ความช่วยเหลือลูกค้าในการติดต่อกับหน่วยงานรัฐบาลในการขอใบอนุญาตประกอบการ
เพื่อยื่นคำขอแจ้งการเริ่มประกอบอุตสาหกรรมต่อหน่วยงานที่เกี่ยวข้อง
โดยหน่วยงานที่เกี่ยวข้องดังกล่าวจะพิจารณาออกใบแจ้งการประกอบอุตสาหกรรมแก่ลูกค้าต่อไป

11. การให้บริการหลังการขาย บริษัท/บริษัทย่อยจัดให้มีหน่วยงานบริการซ่อมบำรุงให้กับลูกค้า
พร้อมทั้งช่วยเหลือในการต่ออายุใบอนุญาตต่าง ๆ เพื่ออำนวยความสะดวกในการดำเนินงาน

  3.2 วัตถุดิบและผู้จำหน่ายวัตถุดิบ

วัตถุดิบหลักในการก่อสร้างโรงงานของบริษัท/บริษัทย่อย ได้แก่ ที่ดิน และวัสดุก่อสร้าง
โดยในส่วนของที่ดินนั้น
บริษัทจะซื้อที่ดินจากผู้พัฒนานิคมอุตสาหกรรมและสวนอุตสาหกรรมที่มีโครงสร้างพื้นฐานที่เป็นระบบ
โดยบริษัทมีนโยบายซื้อที่ดินเพื่อเป็นสินทรัพย์ของบริษัท ทั้งนี้
ที่ดินอุตสาหกรรมที่มีคุณภาพตามที่บริษัทต้องการยังคงมีเพียงพอต่อการขยายธุรกิจของบริษัทในปัจจุบัน
และในอนาคต

วัสดุก่อสร้างที่สำคัญในการก่อสร้างโรงงานของบริษัท/บริษัทย่อย ได้แก่ คอนกรีต โครงสร้างเหล็ก
แผ่นหลังคา อุปกรณ์ไฟฟ้า สุขภัณฑ์ สีทาอาคาร และประตูหน้าต่าง
โดยโครงสร้างเหล็กสำเร็จรูปเป็นวัตถุดิบที่นำเข้าจากต่างประเทศ
และมีมูลค่าสูงที่สุดของต้นทุนทั้งหมด หรือคิดเป็นประมาณร้อยละ 20
ของต้นทุนการก่อสร้างโรงงานแต่ละโรงงาน ทั้งนี้ บริษัทสามารถสั่งซื้อวัสดุก่อสร้างต่าง ๆ
ดังกล่าวได้จากผู้ผลิตรายอื่น ๆ ด้วยคุณภาพและราคาที่ใกล้เคียงกัน

ผู้จำหน่ายวัตถุดิบตามที่กล่าวข้างต้นมีหลายราย ทั้งนี้
ที่ผ่านมาบริษัทและบริษัทย่อยไม่มีการพึ่งพิงผู้จัดจำหน่ายหรือผู้รับเหมารายหนึ่งรายใดเป็นหลัก

  3.3 ผลกระทบต่อสิ่งแวดล้อม

บริษัท/บริษัทย่อยมีนโยบายก่อสร้างโรงงานในเขตที่ดินอุตสาหกรรมซึ่งมีการจัดการที่ดี
และมีการควบคุมการดำเนินงานอย่างเคร่งครัด
ซึ่งรวมถึงกระบวนการควบคุมการประกอบอุตสาหกรรมที่มีผลกระทบต่อสภาพแวดล้อมโดยรวมอย่างเข้มงวด
โดยก่อนที่ผู้เช่าจะเริ่มดำเนินการต่าง ๆ
ได้ต้องผ่านการตรวจสอบและได้รับอนุญาตเริ่มประกอบการจากหน่วยงานที่เกี่ยวข้อง
หากหน่วยงานที่เกี่ยวข้องพบว่าการประกอบการของผู้เช่าจะทำให้เกิดอันตรายหรือมีภาวะมลพิษ
ก็จะไม่อนุญาตให้เริ่มประกอบการจนกว่าผู้เช่าจะสามารถสาธิตวิธีการกำจัดมลพิษและรักษาสภาพแวดล้อมให้ปลอดภัย

นอกจากนี้ ในสัญญาเช่าระหว่างบริษัท/บริษัทย่อยและลูกค้าได้กำหนดเงื่อนไขการเช่าที่ชัดเจนว่า
ผู้เช่าต้องปฏิบัติตามข้อบังคับที่เกี่ยวข้องในเรื่องการรักษาสภาพแวดล้อมอย่างเคร่งครัด
ด้วยเหตุนี้บริษัท/บริษัทย่อยจึงไม่เคยมีปัญหา ไม่เคยละเมิด
ไม่เคยฝ่าฝืนกฎหมายที่เกี่ยวกับสิ่งแวดล้อม และไม่เคยเป็นต้นเหตุของปัญหาสิ่งแวดล้อมใด ๆ

4. งานระหว่างก่อสร้าง

  ณ วันที่ 31 ธันวาคม 2548
  บริษัทมีงานที่ยังไม่ส่งมอบซึ่งมีสัญญาเช่าแล้วแต่ยังอยู่ระหว่างการก่อสร้าง ดังนี้

+------------------------+--------+----------+----------+-------------+
| นิคมอุตสาหกรรม /         | จำนวน  | พื้นที่ดิน    | พื้นที่เช่า   | ปร          |
| สวนอุตสาหกรรม /         | โรงงาน |          |          | ะมาณเงินลงทุน |
|                        |        | (ไร่)     | (ตา      |             |
| เขตส่งเสริมอุตสาหกรรม     |        |          | รางเมตร) | (ล้านบาท)    |
+------------------------+--------+----------+----------+-------------+
| นิคมอุตสาหกรรมอมตะนคร    | 1      | 7.3700   | 5,200    | 65.95       |
+------------------------+--------+----------+----------+-------------+
| นิคมอุตสาหกรรมไฮเทค      | 1      | 4.1920   | 2,875    | 36.45       |
+------------------------+--------+----------+----------+-------------+
| สวนอุตสาหกรรมโรจนะ      | 5      | 13.9235  | 9,050    | 107.68      |
+------------------------+--------+----------+----------+-------------+
| นิคมอุตสาหกรรมบางปู       | 1      | 3.2045   | 2,375    | 31.93       |
+------------------------+--------+----------+----------+-------------+
| นิคมอุตสาหกรรมปิ่นทอง      | 1      | 1.8870   | 1,450    | 16.01       |
+------------------------+--------+----------+----------+-------------+
| เ                      | 1      | 3.7188   | 2,625    | 35.20       |
| ขตส่งเสริมอุตสาหกรรมนวนคร |        |          |          |             |
+------------------------+--------+----------+----------+-------------+
| รวม                    | 10     | 34.2958  | 23,575   | 293.22      |
+------------------------+--------+----------+----------+-------------+